મકર : તા. 9ના રોજ આપ જે તકની રાહ જોતા હતા તે મેળવશો. માનસિક શાંતિ મળશે. લાંબા સમયની ચિંતાનો અંત આવશે. આપ વધુ ભાગ-દોડ નહીં કરી શકો. પરોપકાર કે પછી કોઈ દયાનું કાર્ય આપના હસ્તક થશે. સરકાર તરફથી આર્થિક લાભ થવાની શક્યતા છે. આંખોની તકલીફ થવાની શક્યતા છે. પરિવારમાં સંબંધો સુધરે તા. 10,11 અને તા. 12 બપોર સુધીનો સમયમાં આપની આર્થિક સ્થિતિ સુદૃઢ થશે. પરંતુ આપના સ્વભાવમાં ઉગ્રતા રહેશે. આપ વ્યાપાર-ધંધામાં કે આપના કામકાજમાં કોઈ મહત્ત્વપૂર્ણ નિર્ણય લેશો. સંપત્તિ સંબંધી જે વિવાદ હશે તે કોઈ મધ્યસ્થીની મદદથી નિરાકરણ લાવશો. આપની આર્થિક યોજના સફળ થશે. આ સમય દરમિયાન કરેલ યાત્ર લાભદાયી રહેશે. તા. 12 બપોર પછી અને તા. 13,14 દરમિયાન આપના ગુસ્સા પર કાબુ નહીં રહે. સંતાનથી પણ ચિંતા રહેશે. જોકે, પ્રોફેશનલ બાબતોમાં તમારી વ્યસ્તતા વધશે. ખાસ કરીને ડેકોરેશન, ડિઝાઈનિંગ, આર્કિટેક્ટ, સજાવટની ચીજો, ફર્નિચર, કન્સલ્ટન્સિ વગેરેમાં ઉત્તમ પ્રગતી થશે. તા. 15ના રોજની પરિસ્થિતિ આપની તરફેણમાં રહેશે. લાભના યોગ બને છે. પ્રેમસંબંધોમાં અંતિમ દિવસે સાનુકૂળતા રહેશે. સંતાન સાથેના સંબંધોમાં પ્રસન્નતા મેળવશો.